**Czinege Zoltán** - Természetgyógyász Fitoterapeuta, Aromaterápiás tanácsadó.

*„ A szeretet nem azért van ingyen, mert nem ér semmit, hanem azért mert megfizethetetlen.”*

Mint sok-sok természetgyógyász kollégám, én sem ezzel a hivatással kezdtem a pályámat, de mindig is érdekeltek a betegségek természetes gyógymódjai és az, hogyan is működik a szervezetünk. Az elmúlt évek alatt tanácsadóként megszerzett sok-sok tapasztalat, a folyamatos továbbképzések, és sok-sok kutatással és tanulással töltött idő gazdagította a szakmai tudásom és tette eredményessé a munkámat.

Szakmai elveim

Fontos a számomra az élethosszig tartó tanulás elve, amely folyamatos fejlődésre inspirál. Kiemelten érdekelnek az új kutatások, új módszerek és eljárások amelyeket megismerhetek, valamint a régi módszerek új megközelítésben történő alkalmazása.

**Főbb terápiás területeim:**

* **Fitoterápia** - gyógynövények terápiás alkalmazása. (Külsőleges- és belsőleges felhasználás, teák, borogatások, és egyéb módszerek....)
* **Aromaterápia** - Illóolajok terápiás alkalmazása. (Párologtatás, inhalálás, bedörzsölés, speciális alkalmazási területek)
* **Stresszkezelési tanácsadás** - élethelyzetektől függő tanácsok és oldási módszerek.
* **Vitaminok- étrendkiegészítők** alkalmazása

„Sok ember elvárja testétől, hogy az működjön, korlátlanul terhelhető legyen és öngyógyító ereje ne apadjon ki. Aki ezzel az öncsalással áltatja magát, veszélyesen él. Testünknek ugyanis ápolásra, gondozásra, elegendő edzésre és nyugodt pihenésre van szüksége. Nem űzhetünk rablógazdálkodást az egészségünkkel." (Maria Treben)